Atentai de l'11 de setenbre del 2001

I atentai de l'11 de setenbre 2001, talvolta siglai co 9/11The expression 9/11 is typically pronounced "nine eleven" in English, even in places that use the opposite numerical dating convention; the slash is not pronounced. i zera stai na sèrie de cuatro atachi suicidi coordenai conpiesti contro obietivi siviłi e miłitari dei Stati Unii de l'Amèrica da un grupo de teroristi che i fazeva parte de l'organizasion terorìstega al Qaida.

I atachi i ghea provocà ła morte de 2.977 persone (pì 19 dirotatori) e el ferimento de pì de 6.000. Inte i ani sucesivi ghe zera sta pòstere morti par colpa de tumori e małatie respiratòrie ligae a łe consevense dei atachi. Par ste motivasion e par i grandi dani infrastruturałi cauzai, sti avegnimenti i ze de frecuente considerai da l'opinion pùblega cofà i pì gravi atentai terorìsteghi de l'età contenporànea.

La matina de Marti 11 de setenbre del 2001 cuatro aèrei de lìnea, che i zera parte de du de łe pì grande conpagnie aèree statunitense (United Airlines e American Airlines) i zera stai dirotai da 19 teroristi che i zera parte de al Qaida. Du aèrei (el voło American Airlines 11 e el voło United Airlines 175) i zera stai fati scontrarse respetivamente contro de łe Tori Nord e Sud del World Trade Center, inte el cuartiero de ła Lower Manhatann de New York. Inte ła volta de 1 ora e 42 minuti anbedó łe tore łe zera crolae. I detriti e i incendi i ghea provocà dopo del croło parziałe o totałe de tutI i altri edifise del conpleso del World Trade Center. Un terso aèreo, el voło American Airlines 77, el zera stato fato scontrar contro del Pentàgono, sede del Departemento de ła Difeza american, inte ła contea de Arlington in Virginia. L'ataco el ga cauzà el croło de ła faciada òvest de l'edifiso. Un cuarto aèreo, el voło United Airlines 93, in prinsìpio el zera sta fato ndare verso Washington ma el ze casca de sevente inte un canpo arente de Shanksville, in Pennsylvania, de sevente de na eròega revolta dei pasajeri.

I sospeti i zera cascai cuazi suito su l'organizasion terorìstega de al-Qaida. I Stati Unii i ghea reasionà verzendo ła stajon de ła “guera al terorismo” e atacando l'Afghanistan col fin de deponer el rezime dei Tałebani, neutrałizar al-Qaida e caturare o copar el so leader Osama bin Laden.

El Congreso el ghea aprovà el Patriot Act, mentre altri Paezi i ghea rinforsà łe so lejislasion inte ła matèria de terorismo e i ghea rinforsà łe mezure de seguresa interna. Siben che Osama Bin Laden inte el prinsìpio el ghea negà ogni tipo de parte inte i avegnimenti, inte el 2004 el se gavea declarà responsàbiłe dei avegnimenti de l'11 de setenbre. L'organizasion terorìstega islàmega da eło guidada ła ga cità cofà moventi el suporto statunitense a Israełe, ła prezensa de trupe statunitensi in Arabia Saudita e łe sansion contro de l'Iraq.

 Atachi 
Avegnimenti
ła matina de l'11 de setenbre 2001, disnove teroristi i ghea derotà cuatro aèrei de lìnea pasajeri in viajo verso de ła California dai aeroporti Logan, Washington Dulles e Newark. I dirotatori i ghea conduzesto du aeroplani, el voło American Airlines 11 e el voło United Airlines 175, vołendo farli sbàtar contro de łe tori nord e sud del World Trade Center. Un altro grupo de dirotatori i ghea conduzesto el voło American Airlines 77 a sbàtar contro del Pentàgono, mentre un cuarto voło, el United Airlines 93, col cuało i teroristi i ghea intendesto far colpo contro del Canpidojo o ła Caza Bianca de WashingtonTestimoniansa de Ramzi Binalshibh, , el zera cascà a Shanksville, in Pennsylvania.

Inte el córar del dirotamento, racuanti pasajeri e menbri de l'ecuipajo i zera stai boni de far ciamae co ła pareciadura radiotełefònega àrìa-superfise de ła GTE e coi tełefoni sełułari; i ghea afermà che vari dirotatori i zera drento de cadauno aeroplan e che i teroristi i gaveva tolto el controło dei veìvołi doparando cortełi e tajarini par copar racuanti asistenti de voło e almanco un piłota o un pasajero, intrà sti cuà el comandante del voło 11, John Ogonowski;

No se sa ben, ma calche tipo de spray nozivo, cofà gas lagremòzeno o spray al pearonsin, el sarìa sta doparà inte i vołi American 11 e United 175 par tegner fora i pasajeri da ła cabina de prima clase.

Sul voło United Airlines 93 łe rezistrasion de ła scatoła nera ła ga revelà che l'ecuipajo e i pasajeri i ghea intentà de sotraer el controło de l'aèreo ai dirotatori dopo gaver savesto, par via tełèfonega, che altri aèrei dirotai i zera stai mandai a colìdar contro dei edifisi. A zudìsio de ła trascrision de ła rezistrasion, uno dei dirotatori el ghea dazesto órdene de virar el vełìvoło co che zera ciaro che i ghene garia perdesto el controło par via dei pasajeri revoltozi. Poco dopo, l'aeroplan el se ghea cołizionà inte un canpo arente Stonycreek, a Somerset, Pennsylvania, inte łe ore 10:03:11 ora locałe (14:03:11 UTC). In na intervista libarada al zornałista de al Jazeera Yosri Fouda, Khalid Shaikh Mohammed, dirizente de al-Qā‘ida, el ga afermà che el fin del voło 93 el zera el Canpidojo de Washington, e el so nome in còdaze el zera «ła facoltà de Leje».

Tre edifisi del conpleso del World Trade Center i ghea cołasà par via de dani struturałi. La tore sud (denomenada WTC 2) ła zera crołà a łe 9:59 sirca, dopo de un inséndio de 56 minuti cauzà da l'inpatamento del voło United Airlines 175; ła tore nord (WTC 1) ła ga cołasà a łe 10:28, dopo de un inséndio de sirca 102 minuti. La cascada de WTC 1 ła ghea produzesto dei rovinasi che i ghea danejà ła tore arente denomenada 7 World Trade Center (WTC 7) che ła ghea perdesto ła so intieresa struturałe par via dei insendi, cołasando pì tardi, inte łe 17:20 ora locałe.

I atachi i ghea creà granda confuzion intrà łe ajensie de notìsie e i controłori del tràfego aèreo in tuti i Stati Unii; a tuto el tràfego aèreo siviłe internasionałe ghe zera sta proibio de aterar inte łe tere statunitensi par tre dì.

I aèrei che za i zera drio rivar i zera stai respinzesti o inderisai in aeroporti de Cànada o Mèsego. Ràdio e tełevizion i ghea difondesto notìsie no confermae e de frecuente contraditòrie intrà de lore par tuto el dì; una de łe recostrusion pì difondeste ła contava de na autobonba esplodesta inte ła Segretaria de Stato dei Stati Unii a Washington.

Poco dopo de gaver anunsà par ła prima volta l'insidente del Pentàgono, ła CNN e altre emitenti łe ghea contà anca che un inséndio el zera s-ciopà al National Mall de Washington. Un altro raporto el zera sta lansà da ła Associated Press, andove se descrive che un Boeing 767 de ła Delta Air Lines, el voło 1989, el zera sta dirotà: anca sta notìsia ła se ghea revełà dopo un erore, parché se ghea efetivamente pensà che ghe fuse sto perìcuło, ma l'aèreo el ghea respondesto ai comandi dei controłori de voło e el ze sta bon de aterar a Cleveland in Ohio.

 Vìteme 

Le vìteme dei atentai łe zera stai 2974, escludesti i disnove dirotatori:

 246 su cuatro aeroplani sensa soravivesti: 
 88 inte el voło American Airlines 11
 59 inte el voło United Airlines 175
 59 inte l'American Airlines 77 
 40 inte el voło United 73
 2603 a New York
 125 al Pentàgono

Altre 24 persone łe ze oncora inte ła lista dei sparii. Tute łe vìteme łe zera siviłi a parte 55 miłitari copai al Pentàgono. i zera stai pì de 90 i paezi che i ghea perdesto sitadini inte i atachi al World Trade Center.

El National Institute of Standards and Technology (NIST) el ghea stimà che sirca 17.400 siviłi i zera drento del conpleso del World Trade Center, anca se i dati sui turisti difondesti dal Port Authority of New York e New Jersey i declara na prezensa mèdia de 14.154 persone inte łe tore zemełe a łe manca un cuarto a łe 9 de matina.

1366 de łe vìteme łe ghe zera inte ła zona de inpatamento o inte i piani sora de ła tore nord; secondo el Raporto de ła Comision dedicada, sentenari łe zera stae łe vìteme provocae da ła cołizion, mentre che chełe che restava łe zera stae inciavae-drento e i zera moresti de sevente del cołaso de ła tore. Cuazi 600 persone łe zera stae invese copae da ła cołizion o łe zera moreste sarae-drento dei piani superiori inte ła tore sud.

Almanco 200 persone łe ghea saltà-zo da łe tori infogae e i zera moresti tocando tera.

Le vìteme intrà łe unità de socorso łe zera stae 411.

Se ga podesto identifegar i resti de solché 1600 de łe vìteme del World Trade Center, e se declara che i zera stai catai sirca 10.000 tochi de osi e tesudi umani no identifegai e che no i połe vegner ligai a ła lista dei decesi.

 Notasion 

Altri projeti

 Linganbi foresti 

Categoria:Istòria dei Stati Unii de l'Amèrica
Categoria:Terorismo
Categoria:Pàjine co erori inte łe mape
Categoria:Voze co mòduło citasion e parametro coauthors